JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Pinged süvenevad Iraani ja USA vahel
Probleemid valitsuse moodustamisega Iisraelis
Osa sajandi tehingust avaldatakse juba jaanipäeval
Nädala eest pühapäeval, 19. mail,
toimus USA Iraagi saatkonna lähedal plahvatus,
mis tuvastati juurdluses raketi põhjustatuks.
Kuigi rakett tulistati Bagdadi Ülikooli territooriumilt
ja sellega ei saa otseselt seostada Iraagi šiiitlikke islamiste,
süüdistab USA selles Iraani,
kes on viimasel ajal ähvardanud sulgeda Hormuzi väina
USA kehtestatud sanktsioonide tõttu.
USA on veendunud, et raketirünnaku taga oli Iraan
ja sellega taheti testida Trumpi, kui kaugele ta on valmis minema,
enne kui sõda alustab.
Iraani Revolutsioonikaarti uus juht kindral Hossein Salami
mainis intervjuus Iraani televisioonile,
et USA kardab Iraani sõjajõudu ega julge teostada ähvardusi
Hormuzi väina laevaliiklusele avatud hoidmisest kasvõi jõuga.
Iraan on juba põhimõtteliselt avalikus kübersõjas USAga,
jätkas kindral Salami.
Tema sõnul on Ameerika kaotanud oma jõu ja on kokku varisemas,
nagu juhtus ka New Yorgi World Trade Centeri kaksiktorniga
18 aasta eest.
Luureallikate teatel põhinevad kindral Salami järeldused sellel,
et president Trump on keeldunud aitamast Saudi Araabia armeel
teha õhurünnakuid Iraani toetatud Jeemeni houthi mässuliste vastu.
Sõjaline kemplemine algas sellest,
kui Iraani toetatud houthi mässulised tegid pommirünnakuid
Iraanilt saadud droonidega Saudi Araabia naftajuhtme pihta,
mis kulgeb poolsaare kaudu
Pärsia lahelt Punase mere Yanbu naftasadamani.
Iraan oli ka nende rünnakute taga, mille sihtmärgiks oli neli naftatankrit
Araabia Ühendemiraatidele kuuluvate naftasadamate lähistel,
ning nende tagajärjel ei toimunud Iraani suhtes mingit sõjalist tegevust
ega vasturünnakut.
USA on vastanud Iraani jõulistele ähvardustele väga selge sõnumiga:
"Ärge enam kunagi USAd ähvardage!
Vastasel juhul ründab USA Iraani nii võimsalt,
et see tähendab riigi praeguse režiimi lõppu."
"Lõpetage koheselt kõik sekkumine Lähis-Ida asjadesse,
eriti Süüria, Liibanoni ja Jeemeni riikide tegevuses.
Lõpetage koheselt oma tuumaprogramm,
lõpetage ballistiliste rakettide testimine ja naaske kõnelustelauda
arutama oma tuumaprogrammi muutmist rahumeelsemaks."
President Trump meenutas samas nii enda kui kõigi eelkäijate seisukohta
et Iraanist ei tohi kunagi tuumariiki saada.
Prantsusmaa suursaadik Liibanonis Bruno Foucher hoiatas Hezbollah't
osalemise eest võimalikus, tulevases sõjalises konfliktis
USA ja Iraani vahel.
Suursaadiku sõnul on Hezbollah tihedalt seotud Iraani režiimiga
ja täidab tihti selle käske.
Hezbollah'l tasub mõista, et olukord on väga tundlik ja ohtlik.
Prantsusmaa tahab seetõttu,
et Hezbollah ja Liibanoni valitsus mõistaksid,
et võimalik sekkumine tulevasse konflikti,
kui see peaks sõjaks eskaleeruma, võib kogu Liibanonile väga ohtlik olla.
Foucher viitas intervjuus kohalikule ajalehele kaudselt sellele,
et Iraan võib käskida Hezbollah'l
teha võimaliku konflikti korral massiivseid raketirünnakuid Iisraeli
ja et selle tagajärjed oleksid hävitavad eelkõige Liibanonile.
Valitsuse moodustamine Iisraelis on endiselt hädas.
Üks peapõhjusi selleks on Israel Beiteinu partei
ja eriti selle juht Avi Lieberman.
Kaitseministriportfelli nõudmine
ja teiseks religioossete haredi juutide osalemine relvateenistuses
on niivõrd tingimatud, et Netanyahu Likudi blokis arvatakse,
et on parem püüda ilma tema parteita hakkama saada.
See tähendaks, et Likudi blokki toetaks vaid 60 rahvaesindajat,
mitte viis rohkem, nagu võimaldaksid valimistulemused.
Samas on Lieberman ka teatanud,
et ei hakka toetama ka tsentristlik-vasakblokki
ja selle poliitikat,
nii et valitsus võiks olla töövõimeline ka mainitud 60 rahvaesindaja abil.
Netanyahul on siiski veel nädal Liebermani meele muutmiseks
või valitsuse moodustamiseks religioossete paremparteide abil.
Palestiina omavalitsus muudab rahulepingut Iisraeliga
ja kahe riigi lahenduse saavutamist üha raskemaks.
PO on oma välisministri Riyad Malki juhtimisel palunud ICC-l
ehk Rahvusvahelisel Kriminaalkohtul uurida,
kas USA otsus kolida saatkond Tel Avivist Jeruusalemma
oli rahvusvahelise õiguse järgi õigustatud.
Sellest teatas esimesena Türgis asuv Anadolu meediakeskus.
Nende väitel mainitakse ICC-le saadetud uurimispalves,
et USA olevat tegutsenud ilmselgelt kõigi rahvusvaheliste seaduste vastu,
kui oma saatkonna Jeruusalemma kolis.
Eriliseks muudab käigu see,
et PO aktsepteeriti 2015. a mainitud Rahvusvahelise Kohtu liikmeks,
vastuolus kohtu enda reeglitega, mille järgi antud staatuse saamiseks
sobivad vaid iseseisvad, ÜROs tunnustatud ametlikud riigid.
Samuti olevat PO palunud kohe ICC liikmeks saamise järel,
et kohus uuriks arvukaid, nende sõnul okupatsiooniriigi Iisraeli
ja Läänekalda asunike tehtud sõjakuritegusid Gaza elanike
ja Läänekalda palestiinlaste suhtes.
Hamasi ja Islamidžihaadi
ning Fatah' erinevate terrorirühmituste kuritegudest
ei mainitud uurimispalves ühtki.
USA presidendi Lähis-Ida erivolinik Jared Kushner teatas,
et president Trumpi nn sajandi tehingu majanduslik osa
avaldatakse jaanipäeva paiku
Bahraini pealinnas Manamas toimuval rahvusvahelisel konverentsil.
Samas teadaandes nenditi siiski,
et plaani poliitilise osa avaldamise kuupäev teatatakse hiljem
ja praegu avalikustatakse
üksnes lepingukavandi majandusküsimusi puudutav osa.
Mainitud konverentsile on kutsutud esindajaid EL-ist,
Aasia riikidest ja araabiamaadest
ning muidugi Palestiinlaste omavalitsuse esindajaid ja ärimehi,
teatati Kushneri büroost.
Iisraeli peaministri büroost pole kinnitatud,
kas nad on kutse saanud. Samas on valitsuskõnelused pooleli
ja veel pole ametisse nimetatud ei rahandus- ega teisi ministreid,
nii et Netanyahu pole saanud võtta seisukohta
võimaliku osaluse suhtes mainitud konverentsil.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee